Футболда да, волейболда да “дуслык җиңде”

	Үткән якшәмбедә “МТЛ Арена” спорт һәм күңел ачу үзәгендә “Халыклар дуслыгы” дип аталган спорт фестивале гөрләп үтте. Бу турнир 2011 елдан бирле уздырылып килә һәм аны оештыруда Самара өлкәсенең спорт министрлыгы, өлкә Халыклар дуслыгы йорты, өлкә волейбол һәм футбол Федерациясе катнаша.	 Турнир спорт сөючеләрне берләштерә, дип юкка гына әйтмиләр. Күнегүләр вакытында һәм дусларча матчларда туган дуслык җепләре гомерлеккә күңелдә кала. Футбол яисә волейбол уйнаганда спортчының милләтенә дә, диненә дә артык игътибар итмисең, ә менә синнән яхшырак уйный белүе аны уздырып җибәрү теләген тудыра. Шуңа да, көндәшлек бар, әлбәттә. Алай булмаса, яшь кешедә футбол, волейбол белән мавыгу, һәвәсләнү кебек сыйфатлар тумас, ә уенның кызыгы калмас иде. Җәен шәһәребездә үткәреләчәк футбол буенча дөнья чемпионаты алдыннан мондый чаралар бигрәк тә тирән мәгънәгә ия була башлый. Милли командаларның уйнау осталыгы бүген югары дәрәҗәдә, дип бәяли профессионал футболчылар да. Һәвәслек тә, ярыш кызулыгы да шуннандыр. Быел беренче тапкыр волейбол һәм футбол ярышлары бер көнне узды. Фойеда Халыклар дуслыгы йорты тәкъдим иткән интерактив мәйданчыклар эш¬ләп торды. Милли баш кием¬нәре киеп фотога төшәргә, бу учреждениенең эше белән танышырга мөмкин иде.  
	Эльвира РӘФЫЙКОВА	
Бердәмлек

	№ --- | 08.04.2018	


